Ka February 2012, ke ile ka wa yaba ke robeha noka, ho ne ho hlakile hore ke tlo hloka thuso. Kahoo ke ile ka dula le mora e mong waka le mosadi wa hae. Hona jwale re kopanela phuthehong ya Calgary ya puo ya matsoho, mme ke ntse ke sebeletsa jwaloka moholo moo. Ha e le hantle, lena ke lekgetlo la pele ke kopanele phuthehong e sebedisang puo ya matsoho. Nanaha feela! Ke ne ke le Phuthehong ya puo ya Senyesemane dilemo tsena kaofela ho tloha ka 1946. Empa potso ke hore na ke ne ke kgona ho tswela pele jwang ka phuthehong? Jehova o ile a phethahatsa tshepiso ya hae ya ho hlokomela ngwana ya senang ntate. (Pes. 10:14) Ke leboha batho ba ileng ba nthusa ka ho nngolla dintlha, ho ithuta puo ya matsoho e le hore ba ka bua le nna le ho ntolokela ha ba bang ba bua kapa ba fana ka puo.